फीका ने आईपीएल से बकाया चुकाने को कहा  
फीका का कहना है कि काफी बार याद दिलाए जाने पर भी आयोजकों ने खिलाड़ियों को उनकी फीस नहीं दी जिसकी वजह से खिलाड़ियों ने फीका से मदद की गुज़ारिश की है।
फीका यानी फेडरेशन ऑफ इंटरनेश्नल क्रिकेटर्स एशोसिएशन ने आईपीएल के आयोजकों को विदेशी खिलाड़ियों की बकाया फीस चुकाने के लिए कहा है। फीका का कहना है कि काफी बार याद दिलाए जाने पर भी आयोजकों ने खिलाड़ियों को उनकी फीस नहीं दी जिसकी वजह से खिलाड़ियों ने फीका से मदद की गुज़ारिश की है।   यह बकाया फीस 2010 के टी-20 लीग से संबंधित है। आस्ट्रेलियाई खिलाड़ी सिमोन कैटिच और वेस्ट इंडीज के खिलाड़ी रामनरेश सरवन उन खिलाड़ियों में से है जिन्हें भुगतान किया जाना अभी बाकी है।